BASES DE CONCESIÓN DE SUBVENCIÓNS DESTINADAS Ó FOMENTO DO DEPORTE FEDERADO PARA O ANO 2016
ADMINISTRACIÓN LOCAL — Municipal — Cangas (Subvencións, 23/06/2016)

O Consello Reitor da Fundación Cangas Deporte, na sesión celebrada o 2 de xuño de 2016, acordou aprobar as Bases da concesión de subvencións destinadas ó fomento do deporte federado para o ano 2016 e efectuar a convocatoria para a concesión das sinaladas subvencións, co seguinte texto: 1.1.—Esta convocatoria, destinada a clubs deportivos federados, márcase como obxectivo específico apoiar as entidades deportivas nas actividades derivadas da participación en ligas ou competicións oficiais de ámbito comarcal, provincial, autonómico ou nacional, convocados por organismos oficiais ou federacións deportivas, nas modalidades deportivas de implantación na provincia de Pontevedra.1.2.—Serán gastos subvencionables todos aqueles que estean directamente relacionados coa actividade do club durante o ano 2016 e referidos aos seguintes conceptos: Non se inclúen os gastos de protocolo ou representación e os gastos suntuarios.1.2.1- Os correspondentes importes pagos polo IVE que gravasen os gastos subvencionables relacionados no anterior apartado, só terán a consideración de gasto subvencionable no caso de que os mesmos non sexan recuperables nin compensables pola entidade beneficiaria. Neste caso, no momento de presentar a xustificación da subvención, a entidade beneficiaria deberá presentar a Declaración prevista no art.10.1. g) desta convocatoria.1.2.2- Os gastos subvencionables deberán producirse e realizarse dentro do prazo comprendido entre o día 1 de xaneiro de 2016 e o día 30 de novembro de 2016, ambolos dous incluídos.1.2.3- A xustificación documental dos gastos subvencionables realizarase conforme á forma e prazos regulados no art.10 destas Bases. A presente convocatoria rexerase pola Lei 9/2007 do 13 de xuño, de subvencións de Galicia; a Lei 38/2003, do 17 de novembro, xeral de subvencións e o Real decreto 887/2006, do 21 de xullo, polo que se aproba o seu regulamento, nos seus preceptos básicos; a lexislación básica do estado en materia de réxime local; os preceptos non básicos da Lei 38/2003 e do Real decreto 887/2006; as Bases de execución do orzamento do Concello de Cangas para o ano 2015, as restantes normas de dereito administrativo e, no seu defecto, as normas de dereito privado. A concesión das subvencións que constitúen o obxecto destas Bases Reguladoras estará limitada ao crédito máximo dispoñible na aplicación orzamentaria 489 do orzamento da Fundación Deportiva Municipal do Concello de Cangas para o exercizo orzamentario 2016, cunha consignación de 100.000,00 euros. Poderán acceder a estas subvencións os Clubes ou Entidades Deportivas Federadas con sede social no Municipio de Cangas e que figuren inscritos no Rexistro de Clubes/Entidades Deportivas da Fundación Deportiva Municipal do Concello de Cangas que cumpran os seguintes requisitos: 4.1. Clubes/Entidades Deportivas sen animo de lucro e con Personalidade Xurídica Propia.4.2. Estar federados nunha ou varias modalidades deportivas 4.3. Estar ao corrente coas obrigacións tributarias, da Axencia Estatal Tributaria, coa Facenda, coa Seguridade Social e o Concello de Cangas.4.4. Estaren inscritos no rexistro de asociacións deportivas da Dirección Xeral para o Deporte.4.5. Non estar incursos en ningun dos supostos de incapacidade ou incompatibilidade para a percepción de axudas ou subvencións públicas. Non poderán ser beneficiarios destas axudas as entidades ou clubs deportivos que teñan pendente de xustificar as subvencións anteriormente percibidas do Concello de Cangas, e no seu caso, atoparse ao corrente do pago de obrigacións por reintegro das mesmas. De acordo co disposto nos apartados segundo e terceiro do art.13 da Lei 38/2003, de 17 de novembro, Xeneral de Subvencións, non poderán ser beneficiarios destas axudas os Clubs Deportivos que se atopen inhabilitados para a obtención de subvencións públicas.5.1. Cada club poderá formular unha única solicitude dunha modalidade deportiva concreta nos modelos normalizados, que se atoparán a disposición dos clubs deportivos interesados na sede da Fundación Cangas Deporte e na súa páxina web www.cangasdeporte.com. 5.2. A solicitude formalizarase mediante instancia dirixida ao Sr. Presidente-Delegado da Fundación Cangas Deporte, conforme ao anexo I das presentes Bases e presentarase no Rexistro Xeral do Concello de Cangas ou por algún dos procedementos previstos no artigo 38.4 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común.5.3. A cada exemplar de solicitude deberá achegarse a documentación que a continuación se relaciona, orixinal ou copia compulsada, tendo en conta que, en caso de presentación de declaración responsable ésta unicamente cabe respecto da documentación que xa se atope en poder do Concello (por ter sido presentada en procedementos anteriores) e non sufrira variación: 5.3.0.—Solicitude (anexo I) 5.3.1.—Fotocopia cotexada do CIF. da entidade ou declaración responsable (anexo X) 5.3.2.—Fotocopia cotexada do NIF do representante legal da entidade ou declaración responsable (anexo X). 5.3.3.—Certificado de inscrición no rexistro de asociacións deportivas da Dirección Xeral para o Deporte ou declaración responsable (anexo X). 5.3.4.—Certificación da conta bancaria a nome da entidade peticionaria ou declaración responsable (anexo X). 5.3.5.—Declaración do Presidente da Entidade sobre as subvencións ou axudas solicitadas e/ou concedidas por Administracións públicas ou privadas para a realización das actividades para as que se solicita subvención (anexo II). 5.3.6.—Declaración responsable de que a entidade non está incursa nalgunha das causas determinadas no artigo 13 da Lei 38/2003, de 17 de novembro, Xeneral de Subvencións (anexo III). 5.3.7.—Certificado de estar ao corrente coas obrigacións tributarias, da Axencia Estatal Tributaria, coa Facenda, coa Seguridade Social e o Concello de Cangas ou declaración responsable e autorización. (anexo II). 5.3.8.—Certificado do Secretario da entidade do orzamento estimativo de ingresos e gastos, conforme o modelo que figura como (anexos IV e V). 5.3.9.—Certificado emitido pola federación ou federacións correspondentes dos datos referentes á actividade da entidade deportiva: modalidades deportivas que se practican, número de equipos, categorías, número de licenzas de deportistas por categoría e sexo que participan en competición na tempada 2015/16 ou tempada 2016 (deberase especificar o número de licenzas para cada categoría subvencionable) e ámbito xeográfico da competición.5.3.10.—Certificado Federativo da titulación dos técnicos deportivos que desenvolven o seu labor na entidade deportiva xunto coa licenza deportiva correspondente á tempada 2015/2016 (ou tempada 2016, nalgúns casos). 5.3.11.—Achegar orixinal ou fotocopia compulsada do calendario do equipo de maior categoría. A documentación que se entregue en fotocopia deberá estar debidamente compulsada. Se a solicitude non reunise os datos eixidos ou calquera dos previstos no art.70 da Lei 30/1992, de 26 de novembro, requeriráselle ao interesado para que, nun prazo de 10 días hábiles, emende a falta ou presente os documentos preceptivos, indicando que, en caso de non facelo, se terá por desistido, arquivándose sen mais trámite.6.1. As solicitudes poderán presentarse no rexistro xeral do concello de Cangas, ou tal e como se establece no art.38.4 da Lei 30/1992, de réxime xurídico das administracións públicas e do procedemento administrativo común. No caso de presentar a solicitude nunha oficina de correos, farase en sobre aberto para que as solicitudes sexan datadas e seladas polo funcionario correspondente.6.2. O prazo para presentar as solicitudes ás que se refire esta convocatoria será de 20 días hábiles contados a partir do día seguinte a súa publicación no BOP, Páxina Web e Taboleiro Municipal do Concello. Se o último día do prazo fose domingo ou festivo en Cangas, entenderase prorrogado ao primeiro día hábil seguinte. En consonancia co establecido no artigo 71 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, se a documentación achegada non reunise todos os requisitos esixidos na presente convocatoria, requirirase ao interesado para que no prazo de dez días hábiles, contados a partir da recepción da notificación, complete a documentación ou emende os erros da mesma, con advertencia de que se así non o fixese terase por desistido da súa solicitude.8.1.—Constituirase unha Comisión de Valoración coa seguinte composición — Presidente: O Presidente-Delegado da Fundación Cangas Deporte. — Vogais: Un membro do Consello Rector nomeado polo Sr. Presidente-Delegado. Un/unha técnico da Fundación Cangas Deporte. — Secretario: Actuará como Secretario, sen voto, un/unha funcionario/a do Concello de Cangas.8.2.—A Comisión de Valoración avaliará as solicitudes presentadas tendo en conta os criterios e os baremos que figuran na base 9. Aqueles aspectos, dúbidas ou incidencias que non queden desenvolvidos de maneira explícita nestas bases, serán resoltos pola Comisión de Valoración. Os datos a baremar corresponderán ás actividades do ano 2016 ou tempada 2015/2016.8.3.—A Comisión de Valoración realizará o procedemento de asignación da puntuación a cada club solicitante segundo a documentación achegada. En función da puntuación determinarase a contía económica correspondente a cada entidade solicitante. En ningún caso subvencionarase a ningún club con máis do 90% da cantidade xustificada; o exceso que lle puidese corresponder repartirase proporcionalmente entre o resto de clubs.8.4.—A Comisión de Valoración elaborará e presentará a proposta de resolución debidamente motivada e a elevará como proposta de acordo o Consello Rector e será notificada ás Entidades Deportivas no prazo de 15 días.8.5.—O prazo máximo de resolución será de 3 meses desde a finalización do prazo de presentación de solicitudes. O baremo de puntuación para asignar o importe da concesión é o seguinte: A.—Por cada licenza federada de tóda-las categorías del club, outorgarase 0,5 puntos. Este baremo aplicarase ás seguintes disciplinas deportivas practicadas polos clubs de Cangas que figuran no Rexistro da Fundación Cangas Deporte e outros deportes que a Comisión de Valoración considere de características similares a todos estes. Número máximo de puntos neste apartado 250 puntos B.—Ámbito xeográfico da competición (trátase de valorar os desprazamentos ás competicións): Valorarase soamente o equipo de maior categoría do club. Número máximo de puntos neste apartado de 750 puntos A estes efectos os clubs deben presentar certificado da correspondente Federación Nacional ou Territorial, que acredite a competición na que participa e o seu ámbito xeográfico, presentando así mesmo calendario do equipo de maior categoría para que a Comisión de Valoración determine os puntos que lle corresponden. C.—Categoría da competición: Este baremo aplicarase a todas as seccións e equipos do Club en categoría senior. Para categorías inferiores a sénior (dende xuvenís), outorgarase 5 puntos por cada equipo. Número máximo de puntos neste apartado 750 puntos D.—Por cada título de adestrador, con licenza en vigor, expedido pola federación correspondente e con licenza deportiva na tempada 2015/2016 ou 2016 no seu caso. Até un máximo de 75 puntos Só se terá en conta a titulación superior na mesma modalidade deportiva, podendo acreditar o mesmo adestrador, outra titulación diferente noutra modalidade deportiva. E.—Por cada sección deportiva do club, outorgásense 5 puntos, (entendendo por sección unicamente aquela que se corresponda con modalidades deportivas recoñecidas como tales polo CSD). Número máximo de puntos neste apartado 25 puntos As propostas da concesión de subvencións someteranse á aprobación do órgano de goberno competente. Transcorridos seis meses, a partir do día seguinte do remate do prazo de presentación da solicitude sen que os interesados obteñan unha resposta expresa, entenderase desestimada a petición.10.1. A aceptación da subvención por parte dos adxudicatarios, implica a aceptación das obrigacións derivadas da normativa sobre subvencións a entidades sen ánimo de lucro, reflectidas no artigo 2 das presentes Bases e o cumprimento das obrigacións relacionadas no art.14 da Lei 38/2003.10.2. A Comisión de Valoración poderá solicitar máis información ou verificar calquera aspecto relacionado coa solicitude subvencionada.10.3. Os beneficiarios das subvencións asumen as obrigacións seguintes: a) Cumprir todas as normas establecidas na Lexislación Xeral aplicable de Subvencións e nas Bases desta convocatoria. b) Responder da veracidade dos datos da solicitude, baixo a responsabilidade persoal da persoa que subscriba a solicitude de subvención. c) Deberán empregar o logotipo do Concello de Cangas en todas as actividades e comunicacións que promovesen e que promovan, así como facer constar a colaboración do Concello de Cangas en todas as publicacións, carteis, documentación impresa, así como indumentaria oficial de competición. Poderán asimesmo facer constar a colaboración da e da Fundación Cangas Deporte. d) Os clubs que se lle outorguen subvencións por importe de 3.000 € ou superiores, quedan na obriga de insertar os anagramas do Concello de Cangas e Fundación Cangas Deporte na súa vestimenta, cunhas medidas aproximadas de 20 cms, así como nos paneis publicitarios ou pancartas das súas instalacións deportivas ou municipais; acreditando mediante fotografías nítidas ou recortes de prensa da presentación do equipo tal circunstancia. e) Realizar a actividade deportiva subvencionada en consonancia co proxecto presentado xunto á solicitude.10.4. Unha vez concedidas as subvencións, a Fundación Cangas Deporte, a través dos seus servizos poderá comprobar a adecuación do destino da subvención procedendo, no suposto de non adecuarse ao prefijado, á revogación da subvención outorgada e á inhabilitación da entidade para os efectos de non poder volver solicitar da Fundación Cangas Deporte ou do Concello de Cangas novas peticións, sen menoscabo do regulado no artigo 13 das presentes Bases (reintegro do percibido). 11.1. A entidade deportiva beneficiaria deberá justificar o 100% da subvención concedida mediante a achega da seguinte documentación orixinal: a) Memoria de actuación justificativa do cumprimento das condicións impostas na concesión da subvención, con indicación das actividades realizadas e dos resultados obtidos. b) Un detalle doutros ingresos ou subvencións que financiasen a actividade subvencionada con indicación do importe e a súa procedencia conforme ao modelo que figura como anexo VI. c) Declaración responsable do Presidente do club deportivo no que faga constar: que as facturas que se presentan como xustificantes aplicáronse á actividade e gastos subvencionados, que corresponden aos fins para os que foi concedida a subvención, e que, aínda que reciban ou recibisen outras axudas ou subvencións por institucións públicas ou privadas, non superan conxuntamente o 100% do custo das actividades subvencionadas conforme ao modelo que figura como anexo VII. d) Unha relación clasificada das facturas xustificativas dos gastos subvencionables, na que conste: número de orde na relación, número de factura, data de emisión da factura, acredor, CIF do acredor, conceptos facturados e importe conforme ao modelo que figura como anexo VIII. e) As facturas orixinais referenciadas na anterior relación do apartado d, polo importe mínimo da subvención, que deberán cumprir os seguintes requisitos: e.1. Os conceptos facturados deberán corresponder necesariamente a algún dos gastos subvencionables relacionados no art.3.1 destas Bases. e.2. Os gastos subvencionables do art.3.1. destas Bases, deberán producirse e realizarse dentro do prazo comprendido entre o día 1 de xaneiro de 2016 e o 30 de novembro de 2016, ambos os incluídos. e.3. A data de emisión das facturas deberá estar comprendida dentro do prazo que vai do día 1 de xaneiro de 2016 e o 20 de novembro de 2016, ambos incluídos. e.4. Deberán conter a identificación do emisor da factura, con expresión da denominación social, no caso de persoas xurídicas, ou nome e apelidos, no caso de persoa física, e número de identificación fiscal ou DNI. e.5. Se a factura é estándar e carece de anagrama da casa, deberá conter o selo e a firma do provedor. e.6. Deberán expresar a desagregación de base impoñible, IVE e total. e.7. A Fundación Cangas Deporte marcará as facturas orixinais cunha estampilla, indicando que foi aplicada a unha subvención concedida polo Concello de Cangas, e serán devoltas a petición da entidade beneficiaria. e.8. Nos pagos realizados a profesionais por servizos prestados deberá constar na factura a retención realizada en concepto de IRPF, retención que debe ser ingresada na Facenda Pública e presentada xunto coa xustificación. f) No seu caso, a carta de pago de reintegro no suposto de remanentes non aplicados, así como dos intereses derivados dos mesmos. g) No seu caso, Declaración responsable do Presidente da entidade beneficiaria, facendo constar que dita Entidade non presenta declaracións de IVE, polo que os correspondentes importes pagos do IVE polos gastos subvencionables aos que se refire a xustificación da subvención, non son recuperables nin compensables pola Entidade, conforme ao modelo que figura como Anexo XI.11.2. A presentación da xustificación realizarase no Rexistro xeral de entrada de documentos do Concello de Cangas, no prazo comprendido que vai desde o día seguinte á notificación da Resolución de concesión da subvención (art.9.4) até o día 1 de decembro de 2016 incluído. En todo caso resultará de aplicación o disposto nas bases de execución do orzamento do Concello. O incumprimento da obrigación de xustificación da subvención levará aparellado o reintegro das cantidades abonadas e a esixencia do interese de demora nos termos establecidos no artigo 13. No entanto, poderase ampliar o prazo desta xustificación nas condicións e procedemento regulados no art.70 do Real Decreto 887/2006, de 21 de xullo, polo que se aproba o Regulamento da Lei Xeral de Subvencións. O pago da subvención realizarase previa xustificación, polo beneficiario, da realización da actividade que constitúe o obxecto das presentes bases e que determina a súa concesión, mediante ingreso na conta sinalada pola entidade. Non obstante, poderá establecerse o pago anticipado do 50% da subvención, é dicir, a entrega de fondos con carácter previo á xustificación, o cal haberá de especificarse no acordo de concesión da subvención.13.1. Conforme o disposto no artigo 33 da Lei 9/2007, de 13 de xuño, de subvencións de Galicia, procederá o reintegro das cantidades percibidas e a esixencia do interese de demora correspondente desde o momento do pago da subvención até a data en que se acorde a procedencia do reintegro, entre outros, nos seguintes casos: a) Obtención da subvención falseando as condicións requiridas para iso ou ocultando aquelas que o impediron. b) Incumprimento total ou parcial do obxectivo, da actividade ou do proxecto ou non adopción do comportamento que fundamentan a concesión da subvención. c) Incumprimento da obrigación de xustificación ou a xustificación insuficiente, nos termos establecidos no artigo 28 da Lei 9/2007. d) Incumprimento da obrigación de adoptar as medidas de difusión contidas no apartado 3 do artigo 15 da da Lei 9/2007. e) Resistencia, escusa, obstrución ou negativa ás actuacións de comprobación e control financeiro previstas nos artigos 11 e 12 da Lei 9/2007, así como o incumprimento das obrigacións contables, rexistrais ou de conservación de documentos cando diso derívese a imposibilidade de verificar o emprego dado aos fondos percibidos, o cumprimento do obxectivo, a realidade e regularidade das actividades subvencionadas, ou a concorrencia de subvencións, axudas, ingresos ou recursos para a mesma finalidade, procedentes de calquera administración ou entes públicos ou privados, estatais, da Unión Europea ou de organismos internacionais. f) Incumprimento das obrigacións impostas pola administración ás entidades colaboradoras e beneficiarios, así como dos compromisos por estes asumidos, con motivo da concesión da subvención, sempre que afecten ou se refiran ao modo en que se conseguen os obxectivos, realízase a actividade, execútase o proxecto ou se adopta o comportamento que fundamenta a concesión da subvención. g) Incumprimento das obrigacións impostas pola administración ás entidades colaboradoras e beneficiarios, así como dos compromisos por estes asumidos, con motivo da concesión da subvención, distintos dos anteriores, cando diso derívese a imposibilidade de verificar o emprego dado aos fondos percibidos, o cumprimento do obxectivo, a realidade e regularidade das actividades subvencionadas, ou a concorrencia de subvencións, axudas, ingresos ou recursos para a mesma finalidade, procedentes de calquera administración ou entes públicos ou privados, estatais, da Unión Europea ou de organismos internacionais. h) Adopción, en virtude do establecido nos artigos 87 a 89 do Tratado da Unión Europea, dunha decisión da cal se derive unha necesidade de reintegro. i) Nos demais supostos contemplados na normativa reguladora da subvención.13.2. O reintegro das contías percibidas por parte dun club, non suporá a reasignación de novas contías para o resto de entidades concorrentes. De acordo co establecido no art.3.6, letra n) dos estatutos da Fundación Cangas Deporte e dando cumprimento ó establecido no art.18 da Lei Xeral de Subvencións, o órgano competente para a aprobación destas bases é o Consello Rector deste organismo. A resolución do procedemento notificaráselles ós interesados conforme ao previsto no art.58 da Lei 30/1992, de 26 de novembro de Réxime Xurídico das Administracións Públicas e do Procedemento Administrativo Común. O vencimento do prazo máximo (6 meses) sen terse notificada a resolución lexítima aos interesados para entender desestimada por silencio administrativo a solicitude de concesión de subvención. A comisión de infraccións en materia de subvencións rexerase polo disposto nos preceptos básicos da pola Lei 9/2007 do 13 de xuño, de subvencións de Galicia. Cangas, 10 de xuño de 2016.—O Presidente delegado da Fundación, Xoán C. Chillón Iglesias.